open-index/open-wikipedia-markdown huggingface dataset:
Τατιάνα Φεοντόροβνα Προντστίστεβα

Η **Τατιάνα Φεοντόροβα Κοντίρεβα Προντστίστεβα (Татьяна Фёдоровна  Кондырева Про́нчищева)**, επίσης γνωστή ως **Μαρία Προντσίστεβα** ( *Мария Прончищева*) ως το 1982, (1710 - 23 Σεπτεμβρίου 1736) ήταν Ρωσίδα πολική εξερευνήτρια. 

Γεννήθηκε στο Μπερέζοβο (Березово) το 1710 ή το 1713. Παντρεύτηκε τον υποπλοίαρχο Βασίλι Πρόντσιστσεφ στις 10 Μαΐου 1733. Μέχρι το 1982, θεωρείτο ότι ονομαζόταν Μαρία, αλλά μελέτη των αρχείων έδειξε ότι το όνομα της ήταν Τατιάνα. 

Τον Ιούνιο του 1735 ο σύζυγός της, Βασίλι Πρόντσιστσεφ, συμμετείχε στη δεύτερη μεγάλη εξερευνητική αποστολή της Καμτσάτκα υπό τον ναύαρχο Μπέρινγκ. Η Τατιάνα Φεοντόροβνα επιβιβάστηκε μαζί του στο πλοίο και κατέβηκαν τον ποταμό Λένα (αποπλέοντας από την πόλη Γιακούτσκ ) με το μονοκάταρτο πλοίο *Γιακούτσκ,* πέρασαν το δέλτα του, και έπλευσαν σε ανοιχτή θάλασσα μέχρι τον Αύγουστο του 1735 οπότε και σταμάτησαν για να περάσουν το χειμώνα στις εκβολές του ποταμού Ολενέκ. Πολλά μέλη του πληρώματος αρρώστησαν και πέθαναν, κυρίως λόγω του σκορβούτου . Μετά από 11 μήνες συνέχισαν την εξερεύνηση, έφτασαν στην ανατολική ακτή της χερσονήσου Taymyr και ακολούθησαν την ακτόγραμμή προς βορά. Σε γεωγραφικό πλάτος 77°55' συνάντησαν συμπαγή πάγο και αναγκάστηκαν να επιστρέψουν. Κατά την επιστροφή η Τατιάνα Φεοντόροβνα Προντστίστεβα  πέθανε στις 12 Σεπτεμβρίου 1736, 14 ημέρες μετά τον σύζυγό της.  

Η  Προντστίστεβα  ακολούθησε οικιοθελώς το σύζυγό της και θεωρείται η πρώτη γυναίκα που εξερεύνησε την Αρκτική. Ο κόλπος Maria Pronchishcheva στη θάλασσα Laptev πήρε το όνομά της. 

## Παραπομπές


Κατηγορία:Ρώσοι εξερευνητές
Κατηγορία:Σιβηρία
Κατηγορία:Ιστορία της Αρκτικής
Α.Σ. Κύκλωπες Αλεξανδρούπολης

Στις 6 Δεκεμβρίου του 1985 κάποιοι επιφανείς πολίτες της Αλεξανδρούπολης αποφάσισαν να ιδρύσουν ένα αθλητικό σωματείο, τους Κύκλωπες Αλεξανδρούπολης, που θα δραστηριοποιούνταν στο χώρο του χάντμπολ, ενός αθλήματος που ήταν άγνωστο ως τότε στην Ελλάδα, αφού η Ομοσπονδία Χειροσφαίρισης Ελλάδας ιδρύθηκε μόλις το 1976. Διαθέτει 4 τμήματα: ανδρών, γυναικών, beach handball ανδρών, beach handball γυναικών, με αξιόλογες διακρίσεις στο καθένα.

## Τμήμα χειροσφαίρισης ανδρών
Η πρώτη παρουσία του Α.Σ. Κύκλωπες Αλεξανδρούπολης στους άνδρες ήταν την περίοδο 1986-87 στο τοπικό πρωτάθλημα. Την περίοδο 1991-92 πέτυχε την άνοδο στη Β' Εθνική κατηγορία, ενώ το 1997-98 ανέβηκε στην Α2 Εθνική, οπότε και υποβιβάστηκε την ίδια χρονιά. Τα τελευταία χρόνια η ομάδα έχει επανέλθει στην Α2 κατηγορία, συμμετέχοντας σε τρεις αγωνιστικές χρονιές (2016-17, 2017-18, 2019-20). Όσον αφορά τα αναπτυξιακά πρωταθλήματα, μεγαλύτερη διάκριση επετεύχθη το 2002-03, καθώς η ομάδα του Έβρου κατέλαβε την 7η θέση στο πανελλήνιο πρωτάθλημα παίδων που διοργανώνει η Ο.Χ.Ε.

## Τμήμα χειροσφαίρισης γυναικών
Στις γυναίκες οι Κύκλωπες Αλεξανδρούπολης έφτασαν μέχρι την ανώτερη κατηγορία, την Α1 εθνική γυναικών, όπου αγωνίστηκαν για 6 συνεχόμενα χρόνια, από την περίοδο 1992-93 έως την περίοδο 1997-98. Την περίοδο 2018-19 ανήλθε ξανά στην Α1, μετά από περίπου 20 χρόνια και υποβιβάστηκε. Κορυφαία στιγμή της ομάδας ήταν η 3η θέση στο πρωτάθλημα Ελλάδας το 1994-95, η οποία της έδωσε το δικαίωμα συμμετοχής στο Τσάλεντζ Καπ της επόμενης περιόδου. Έτσι, το 1995-96 έγινε η πρώτη γυναικεία ομάδα της Θράκης που αγωνίστηκε σε ευρωπαϊκό πρωτάθλημα . Στις νεάνιδες, οι Κύκλωπες έφτασαν 2 φορές στον τελικό του πανελληνίου πρωταθλήματος νεανίδων της Ο.Χ.Ε., τις περιόδους 1989-90 και 1990-91, χωρίς ωστόσο να καταφέρουν να κερδίσουν το τρόπαιο .

## Τμήμα Beach Handball ανδρών
Στο Beach Handbal ανδρών οι Κύκλωπες Αλεξανδρούπολης Beach Boys 2012 είναι ο πολυνίκης του αθλήματος πανελλαδικά έχοντας κατακτήσει 6 Πανελλήνια πρωταθλήματα Beach Handball ανδρών, τα 4 από αυτά συνεχόμενα (2016, 2017, 2018, 2019) , έχοντας συμμετάσχει δύο φορές στο ευρωπαϊκό πρωτάθλημα συλλόγων. Επίσης, το 2022 κατέκτησε το Κύπελλο Ελλάδας Beach Handball για πρώτη φορά στην ιστορία του.

## Τμήμα Beach Handball γυναικών
Το τμήμα Beach Handball γυναικών του συλλόγου αποτελεί επίσης μια από τις δυνατότερες ομάδες πανελληνίως.  Έχει κατακτήσει 2 φορές το Κύπελλο Ελλάδας Beach Handball γυναικών (2022, 2024).

## Διακρίσεις
* 5 Πανελλήνια πρωταθλήματα Beach Handball ανδρών: 2014, 2016, 2017, 2018, 2019
* 1 Κύπελλο Ελλάδας Beach Handball ανδρών: 2022
* 1 Κύπελλο Ελλάδας Beach Handball γυναικών: 2022
* Πανελλήνιο πρωτάθλημα Beach Handball γυναικών: φιναλίστ (2019)
* Α1 Εθνική χειροσφαίρισης γυναικών: 3η θέση (1994-95)
* Πανελλήνιο πρωτάθλημα χειροσφαίρισης νεανίδων: φιναλίστ (1989-90, 1990-91)
* Πανελλήνιο πρωτάθλημα χειροσφαίρισης παίδων: 7η θέση (2002-03)

## Παραπομπές


Κατηγορία:Αθλητικοί σύλλογοι Έβρου
Κατηγορία:Ιδρύσεις αθλητικών συλλόγων το 1985
Κατηγορία:Ελληνικοί σύλλογοι χειροσφαίρισης
Ουέντ Σαουρά

Ο **Ουέντ Σαουρά** είναι διαλείπων ποταμός, ή ουαντί, που σχηματίζεται από τη συμβολή των Ουέντ Γκιρ και Ουέντ Ζουζφανά στο Ιγκλί της Αλγερίας, σχηματίζοντας την κοιλάδα Σαουρά. Ενώ στο παρελθόν η ροή του ποταμού ήταν σταθερή και άφθονη, τα τελευταία χρόνια έχει μειωθεί λόγω της κατασκευής του φράγματος Τζορφ Τορμπά στο Ουέντ Γκιρ. 

## Διαδρομή
Από το Ιγκλί ο Ουέντ Σαουρά κυλά μέσω της επαρχίας Μπεσάρ από τις πόλεις Μπενί Αμπές, Ταμτέρτ, Ελ Ουατά, Μπενί Ιχλέφ, Κερζάζ, Τιμουντί, Ουλέντ Χουντίρ, και Κσαμπί, στη συνέχεια περνά κάτω από την εθνική οδό Ν6 πριν φτάσει τελικά στην ενδορεϊκή λίμνη Σεμπχά ελ Μελάχ. 

## Παραπομπές


Κατηγορία:Ποταμοί της Αλγερίας
Πανελλήνιο Πρωτάθλημα Ελληνορωμαϊκής Πάλης 1948

Το **Πανελλήνιο Πρωτάθλημα Ελληνορωμαϊκής Πάλης 1948** ή **Η΄ Πανελλήνιοι Αγώνες Ελληνορωμαϊκής Πάλης** ήταν η 8η διοργάνωση του Πανελληνίου Πρωταθλήματος Ελληνορωμαϊκής Πάλης, που διεξήχθη από την Ελληνική Ομοσπονδία Φιλάθλων Πάλης, Πυγμαχίας, Άρσης Βαρών (Ε.Ο.Φ.Π.Π.Α.Β.). Οι αγώνες πραγματοποιήθηκαν στην Παλαίστρα του Πανελληνίου Γ.Σ., στην Αθήνα την Κυριακή 28 Νοεμβρίου του 1948. Διεξήχθησαν 8 αγωνίσματα και θεωρήθηκαν πετυχημένοι.

Πρωταθλήτρια ομάδα αναδείχθηκε ο Εθνικός Γ.Σ. με 24 βαθμούς. Τέσσερις σύλλογοι κέρδισαν μετάλλια. Την πρώτη θέση κατέκτησε ο Εθνικός Γ.Σ. με 4 χρυσά, 4 ασημένια και 5 χάλκινα μετάλλια. Τη δεύτερη θέση κατέλαβε η Ένωση Ερασιτεχνών με 2 χρυσά, 1 ασημένιο και 1 χάλκινο μετάλλιο και την τρίτη ο Πανελλήνιος Γ.Σ. με 1 χρυσό, 3 ασημένια και 1 χάλκινο μετάλλιο.

## Κάτοχοι μεταλλίων
1946 | 1947 | 1948 | 1949 | 1950

## Πίνακας μεταλλίων

Πηγή:

## Βαθμολογία

Πηγή:

## Παραπομπές


Κατηγορία:Αθλητικά γεγονότα του 1948
Κατηγορία:Πανελλήνιο Πρωτάθλημα Ελληνορωμαϊκής Πάλης
Κατηγορία:Διοργανώσεις ελληνορωμαϊκής πάλης στην Αθήνα
Ουέντ Ζουζφανά

Ο **Ουέντ Ζουζφανά** είναι διαλείπων ποταμός ή ουαντί, που διασχίζει την επαρχία Οριεντάλ στο νοτιοανατολικό Μαρόκο και την επαρχία Μπεσάρ στη νοτιοδυτική Αλγερία. 

## Διαδρομή
Ο Ουέντ Ζουζφανά πηγάζει στα όρη του Άτλαντα βόρεια της πόλης Φιγκίγκ, ρέει νότια από το Φιγκίγκ και το Μπενί Ουνίφ, στη συνέχεια στρέφεται νοτιοδυτικά στο Ταγκίτ και τέλος στο Ιγκλί, όπου συμβάλει με τον Ουέντ Γκιρ για να σχηματίσει τον Ουέντ Σαουρά. Οι κάτοικοι του Φιγκίγκ καλλιεργούν χουρμαδιές, ενώ μερικές φορές ο ποταμός πλημμυρίζει. 

## Παραπομπές


Κατηγορία:Ποταμοί της Αλγερίας
Κατηγορία:Ποταμοί του Μαρόκου
Μαρία Τσέχοβα

Η **Μαρία Πάβλοβνα Τσέχοβα** () ήταν Ρωσίδα δασκάλα, καλλιτέχνιδα, ιδρυτής του μουσείου Chekhov Memorial House στη Γιάλτα, και αποδέκτρια του Τάγματος του Κόκκινου Λαβάρου της Εργασίας. Ο αδερφός της ήταν ο Αντόν Τσέχωφ.

## Βιογραφία
Η Μαρία Παβλόβνα Τσέχοβα γεννήθηκε στις 31 Αυγούστου 1863 στην πόλη Ταγκανρόγκ. Μπήκε στο Γυμνάσιο Θηλέων Μαριίνσκαγια το 1872. Μετά την πτώχευση της οικογένειας το 1876, μετακόμισε με την οικογένεια στη Μόσχα, όπου αποφοίτησε από το Σχολείο Γυναικών Filaretovski το 1884. Από το 1886 έως το 1904 διάβασε ιστορία και γεωγραφία στο ιδιωτικό γυμνάσιο θηλέων Rzhevskaya. Τη δεκαετία του 1890 σπούδασε τέχνη στο Stroganovka. Το 1903 ήταν η αποδέκτης χρυσού μεταλλίου στην κορδέλα του Αγίου Στανισλάου για επιμέλεια στην εκπαίδευση.

Μετά το θάνατο του Αντόν Τσέχωφ, αφιέρωσε τη ζωή της στη συλλογή και δημοσίευση της λογοτεχνικής κληρονομιάς του αδελφού της. Το 1914 η Μαρία Τσέχωβα δωρίζει τα προσωπικά αντικείμενα του Αντον Τσέχωφ στο Μουσείο Τσέχοφ στο Ταγκανρόγκ και ήταν παρούσα στα εγκαίνια της Βιβλιοθήκης Τσέχωφ που σχεδιάστηκε από τον φίλο του Τσέχοφ, Φιόντορ Σέχτελ.

Από το 1922 έως το 1957 ήταν διευθύντρια του Μουσείου Τσέχωφ στη Γιάλτα .

Το 1935 η Μαρία Τσέχοβα και η Όλγα Νάιπερ επισκέφτηκαν τη γενέτειρα του Τσέχοφ, το Ταγκανρόγκ, για να συμμετάσχουν στις εκδηλώσεις στη γιορτή για την 75η επέτειο από τη γέννηση του Αντον Τσέχωφ. Το πρώην Αθλητικό Γυμνάσιο (σχολείο αρ. 2) πήρε το όνομά του από τον Τσέχωφ ( Γυμνάσιο Τσέχωφ).

Το 1944 η σοβιετική κυβέρνηση απένειμε στη Μαρία Τσέχοβα το Τάγμα του Κόκκινου Λαβάρου Εργασίας για την πολυετή εργασία της στο Μουσείο Τσέχωφ της Γιάλτας και για τη συμβολή της στη δημοσίευση της λογοτεχνικής κληρονομιάς του Τσέχωφ.

## Παραπομπές


## Εξωτερικοί σύνδεσμοι

# *Шапочка Е.А.* Чехова Мария Павловна // Энциклопедия Таганрога. - Таганрог: Антон, 1998. - с. 538. - .

Κατηγορία:Αντόν Τσέχωφ
Κατηγορία:Ρώσοι καλλιτέχνες
Αλχημίλλη

thumb|Σχέδιο του είδους αλχημίλλη η κοινή (1917-1926)
Η **αλχημίλλη** ή **αλχεμίλλη** (*Alchemilla*) είναι γένος αγγειόσπερμων φυτών της εύκρατης ζώνης, που ανήκει στην οικογένεια ροδοειδή. Οι αλχημίλλες είναι πολυετή ποώδη φυτά. Οφείλουν την ονομασία τους στους αλχημιστές, οι οποίοι συνέλεγαν τη δρόσο που επικαθόταν στα φύλλα τους, επειδή τη θεωρούσαν χρήσιμη για την παρασκευή της φιλοσοφικής λίθου. Μερικά είδη θεωρούνται καλλωπιστικά, ενώ άλλα αποτελούν πολύ καλή ζωοτροφή.

## Περιγραφή
Τα περισσότερα από τα 300 περίπου είδη αλχημίλλης είναι ιθαγενή σε χώρες της Ευρώπης και της Ασίας με ψυχρό, εύκρατο ή και υποαρκτικό κλίμα, ενώ λίγα είδη είναι ενδημικά των βουνών της Αφρικής και της Βόρειας και Νότιας Αμερικής.

Τα φυτά βρίσκονται συνήθως σε συστάδες. Τα φύλλα εκφύονται από ξυλώδη ριζώματα. Κάποια είδη έχουν φύλλα με λοβούς που εκφύονται ακτινωτά από ένα κέντρο, ενώ άλλα είδη έχουν διαιρεμένα φύλλα, ωστόσο όλα έχουν σχήμα βεντάλιας, μακρύ μίσχο και οδοντωτή περιφέρεια. Tο χρώμα τους είναι από γκριζοπράσινο έως πράσινο και συχνά καλύπτονται με απαλές τρίχες (χνούδι), με υδρόφοβο αποτέλεσμα, ώστε να μη μουσκεύουν. Τα άνθη είναι μικρά και ανοικτά κιτρινοπράσινα έως και πράσινα, δεν έχουν πέταλα και εμφανίζονται σε συστάδες πάνω από το φύλλωμα στα τέλη της ανοίξεως και το καλοκαίρι.

Μερικά είδη, ιδίως το *[[Alchemilla xanthochlora]]* και η αλχημίλλη η κοινή, χρησιμεύουν ως αφέψημα ή ως φαρμακευτικά βότανα, π.χ. για γυναικολογικές παθήσεις.

## Επιλεγμένα είδη
* *[[Alchemilla abyssinica]]* Fresen.
* *[[Alchemilla alpina]]* L. - αλχεμίλλη η άλπειος
* *[[Alchemilla argyrophylla]]* Oliv.
* *[[Alchemilla barbatiflora]]* Juzepczuk
* *[[Alchemilla bursensis]]* Pawł.
* *[[Alchemilla conjuncta]]* Bab.
* *[[Alchemilla diademata]]* Rothm. —
* *[[Alchemilla ellenbeckii]]* Engl.
* *[[Alchemilla erythropoda]]* — dwarf lady's mantle
* *[[Alchemilla filicaulis]]* Buser
* *[[Alchemilla glabra]]* Neygenf.
* *[[Alchemilla glaucescens]]* Wallr.
* *[[Alchemilla glomerulans]]* Buser
* *[[Alchemilla gracilis]]* Engl.
* *[[Alchemilla hungarica]]* Soó
* *[[Alchemilla japonica]]* Nakai & H. Hara
* *[[Alchemilla jaroschenkoi]]* Grossh. — αλχεμίλλη η ολότριχος
* *[[Alchemilla johnstonii]]* Oliv.
* *[[Alchemilla lapeyrousii]]* Buser
* *[[Alchemilla mollis]]* (Buser) Rothm.
* *[[Alchemilla monticola]]* Opiz
* *[[Alchemilla orbiculata]]* Ruiz & Pav.
* *[[Alchemilla sericata]]* Rchb.
* *[[Alchemilla splendens]]* Christ *ex* Favrat
* *[[Alchemilla stricta]]* Rothm.
* *[[Alchemilla subcrenata]]* Buser
* *[[Alchemilla stuhlmanii]]*
* *[[Alchemilla subcrenata]]*
* *[[Alchemilla subnivalis]]* Baker f.
* *[[Alchemilla triphylla]]* Rothm. - αλχεμίλλη η τρίφυλλος
* *[[Alchemilla venosa]]* Buser
* *[[Alchemilla vestita]]*
* *[[Alchemilla vulgaris]]* L. - αλχεμίλλη η κοινή
* *[[Alchemilla wichurae]]* (Buser) Stefanss. - αλχεμίλλη η λιβάδιος, κοινώς λεοντοπόδι
* *[[Alchemilla xanthochlora]]* Rothm.

## Παραπομπές


## Πηγές
* Το αντίστοιχο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 4, σελ. 581

Αλχεμιλλη
Αλώπεκος

Στην ελληνική μυθολογία με το όνομα **Αλώπεκος** είναι γνωστός ένας Σπαρτιάτης, γιος του Ίρβου, εγγονός του Αμφισθένη και δισέγγονος του Αμφικλέους. Σύμφωνα με την παράδοση που διασώθηκε από τον Παυσανία, ο Αλώπεκος μαζί με τον αδελφό του Αστράβακο βρήκαν το χαμένο ξόανο (ξύλινο ιερό άγαλμα) της Ορθίας Αρτέμιδος στη Σπάρτη, κάτω από έναν θάμνο ιτιάς. Το ξόανο είχε περιβληθεί με τέτοιο τρόπο από τον θάμνο, ώστε είχε σταθεί όρθιο, από όπου και η επωνυμία της θεάς. Μόλις το βρήκαν, ο Αλώπεκος και ο Αστράβακος αμέσως τρελάθηκαν.

## Παραπομπές


## Πηγές
* Το αντίστοιχο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 4, σελ. 595

Αλωπεκος
Αλωπεκόννησος

Η **Αλωπεκόννησος** ήταν αρχαία ελληνική πόλη και όρμος στη Θράκη, εκεί όπου τελειώνει ο κόλπος του Ξηρού ή του Σάρου, ο «Μέλας Κόλπος» της αρχαιότητας, συγκεκριμένα στο νότιο στόμιό του. Η Αλωπεκόννησος ήταν αποικία των Αιολέων και με τη σειρά της ίδρυσε την Αίνο της Θράκης ως αποικία. Η αναφορά για λιμάνι, που μόνο στον σημερινό όρμο της Σούβλας θα μπορούσε να ήταν, οδηγεί στο συμπέρασμα ότι εκεί βρισκόταν η αρχαία Αλωπεκόννησος, σε γεωγραφικές συντεταγμένες πλάτος 40°18΄50΄΄ Βόρειο και μήκος 26°14΄30΄΄ Ανατολικό. 

## Στρατιωτική ιστορία
Η τοποθεσία της Αλωπεκοννήσου ήταν στρατηγική. Ο Φίλιππος Γ΄ της Μακεδονίας αφού κυρίευσε την Αίνο, χρησιμοποίησε την Αλωπεκόννησο ως βάση εξορμήσεως κατά της Καλλιπόλεως, της Μαδύτου και της Αβύδου. 21 αιώνες αργότερα, κατά τον Α΄ Παγκόσμιο Πόλεμο, η τοποθεσία έγινε πεδίο μαχών όταν θα γινόταν η επιχείρηση κατά των Δαρδανελλίων. Σύμφωνα με το σχέδιο του Βρετανού Ίαν Χάμιλτον, διοικητή του Εκστρατευτικού Σώματος Μεσογείου, στις 6-7 Αυγούστου 1915 έπρεπε να γίνει απόβαση στον όρμο, σε συνδυασμό με την ενισχυση του τομέα της ANZAK στα νότια, και ύστερα να γίνει εξόρμηση από αμφότερες τις θέσεις, με στόχο την κατάληψη του μεσαίου τμήματος της Χερσονήσου της Καλλίπολης, προς τη Μάδυτο. Αυτό κρίνεται σήμερα ως άριστο στρατηγικό σχέδιο, όπως και το σχέδιο αποχωρήσεως από τον όρμο της Σούβλας μετά την αποτυχία της επιχειρήσεως.

## Παραπομπές


## Πηγές
* Το αντίστοιχο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 4, σελ. 595

Αλωπεκο
Ουέντ Γκιρ

Ο **Ουέντ Γκιρ** είναι διαλείπων ποταμός ή ουαντί που διασχίζει τις επαρχίες Ντράα-Ταφιλαλέτ και Οριεντάλ στο νοτιοανατολικό Μαρόκο και την επαρχία Μπεσάρ στη δυτική Αλγερία. 

## Διαδρομή
Ο Ουέντ Γκιρ πηγάζει σε μεγάλο υψόμετρο στα όρη του Άτλαντα 22 χλμ. βορειοανατολικά της πόλης Γκουραμά, στη συνέχεια ρέει νότια προς το Μπουντενίμπ και στρέφεται ανατολικά, διασχίζοντας την επαρχία Οριεντάλ. Εκεί συμβάλει με τους Μπενί Γιαλ και Ουέντ Ζελμού και στρέφεται νότια στα σύνορα με την Αλγερία. Μετά την είσοδο στην Αλγερία, ο ποταμός εισέρχεται στο φράγμα Τζορφ Τορμπά, συνεχίζει μέσω των πόλεων Αμπαντλά και Ιγκλί, όπου συγχωνεύεται με τον Ουέντ Ζουζφανά για να σχηματίσει τον Ουέντ Σαουρά.

Αρχείο:Barrage de djorf torba.jpg|Φράγμα Τζορφ Τορμπά
Αρχείο:La vallée du Guir (Algérie).jpg|Κοιλάδα του Γκιρ


## Παραπομπές


Κατηγορία:Ποταμοί της Αλγερίας
Κατηγορία:Ποταμοί του Μαρόκου
Τάνια Καψάλη

Η **Τάνια Καψάλη** (Θεσσαλονίκη,1969) είναι Ελληνίδα ηθοποιός.

## Βιογραφία
Γεννήθηκε στη Θεσσαλονίκη το 1969 όπου και πέρασε τα παιδικά της χρόνια.

Σε ηλικία μόλις 14 ετών γνωρίστηκε τυχαία με τον σκηνοθέτη Ανδρέα Βουτσινά και τις ηθοποιούς Δέσπω Διαμαντίδου και Αλεξάνδρα Λαδικού έξω από το Κρατικό Θέατρο Βορείου Ελλάδος. Μέσω της συνάντησής τους, της προτάθηκε να συμμετάσχει σε ένα casting για την ταινία του Νίκου Περάκη *[[Λούφα και παραλλαγή]]* το 1984. Τελικά πέρασε στο casting με επιτυχία παίζοντας έναν ρόλο στην ταινία ενώ ήταν ακόμη μαθήτρια. Την ίδια κιόλας χρονιά συμμετείχε σε δύο ακόμη κινηματογραφικές παραγωγές, *Η πόλη που δεν κοιμάται* και *Ερωτική φαντασία*, ενώ συμμετείχε και στις τηλεοπτικές σειρές ''Το μινόρε της αυγής'' και *[[Οι Iερόσυλοι|Οι ιερόσυλοι]]*. Μέσα στα επόμενα χρόνια δύο χρόνια ακολούθησαν δύο ακόμη κινηματογραφικές συμμετοχές στις ταινίες *Το θερμοκήπιο*, *Ιός Β-23*. Το 1986 έλαβε μέρος σε συνολικά πέντε ταινίες με πρωταγωνιστικούς ρόλους.

Το 1991 πρωταγωνίστησε στην κοινωνική σειρά *Ακτή Μιαούλη* στην ΕΤ1. Την ίδια χρονιά δέχτηκε πρόταση συνεργασίας από τον σκηνοθέτη Νίκο Φώσκολο για την νέα τότε καθημερινή του σειρά ''Η λάμψη''. Έτσι από τον Σεπτέμβριο του 1991 ξεκίνησε να πρωταγωνιστεί στη σειρά του ANT1 υποδυόμενη την κόρη της οικογένειας των Δράκων, *Τατιάνα Δράκου*, κερδίζοντας ιδιαίτερη αναγνωρισιμότητα. Παράλληλα με την παρουσία της στη ''Λάμψη'' συμμετείχε και στις σειρές *Το κλειδί*, ''Τμήμα Ηθών'', ''Ανατομία ενός εγκλήματος'' και *Οι αγνοημένοι*. Παρέμεινε στο καστ της καθημερινής σειράς για τρεις σεζόν μέχρι και το 1994 όταν αναγκάστηκε για προσωπικούς λόγους να φύγει στην Αμερική. Όταν επέστρεψε το 1996 συνεργάστηκε ξανά με τον Νίκο Φώσκολο στην κοινωνική σειρά *Εις θάνατον* στον ANT1. Την ίδια χρονιά έπαιξε και στη σειρά *Διλήμματα* ενώ τη σεζόν 1997-1998 έλαβε μέρος στη δραματική σειρά *Έκπτωτος άγγελος*. Το 1999 πρωταγωνίστησε μαζί με τον Απόστολο Γκλέτσο στην αστυνομική περιπέτεια *Νετρίνο* ενώ την ίδια χρονιά έπαιξε μαζί με τις Μαρία Γεωργιάδου, Σμαράγδα Διαμαντίδου, Σόφη Ζαννίνου, Χριστίνα Θεοδωροπούλου και Κάτια Νικολαΐδου στην κωμωδία του Νίκου Περάκη *[[Θηλυκή εταιρεία]]*. Τη σεζόν 2000-2001 πρωταγωνίστησε στις σειρές *Αλίκη* και *Πρόκληση* στον ANT1. Τη σεζόν 2001-2002 εντάχθηκε στο καστ της καθημερινής σειράς του Mega Channel ''Για μια θέση στον ήλιο''. Μέσα στα επόμενα χρόνια έκανε guest εμφανίσεις στις σειρές *Φιλί ζωής*, *Βελούδο από μετάξι* και *Ιωάννα της καρδιάς*.

Το 2007 αποφάσισε να αποστασιοποιηθεί από το χώρο του θεάματος λόγω της οικογένειάς της.

## Φιλμογραφία
### Τηλεόραση

### Κινηματογράφος

## Παραπομπές


## Εξωτερικοί σύνδεσμοι
* 

Κατηγορία:Ελληνίδες ηθοποιοί κινηματογράφου
Κατηγορία:Ελληνίδες ηθοποιοί τηλεόρασης
Κατηγορία:Ελληνίδες ηθοποιοί θεάτρου
Ίνγκεμποργκ της Δανίας

Η **Ίνγκεμποργκ** (δαν. *Ingeborg af Danmark*, 2 Αυγούστου 1878 - 12 Μαρτίου 1958) του Οίκου του Γκλύξμπουργκ ήταν πριγκίπισσα της Δανίας και μετέπειτα πριγκίπισσα της Σουηδίας και δούκισσα του Βέστεργκετλαντ.

## Βιογραφία
Η *Ίνγκεμποργκ Καρλόττα Καρολίνα Φρειδερίκη Λουίζα* γεννήθηκε στις 2 Αυγούστου 1878 στο Παλάτι Σαρλόττενλουντ, και ήταν το πέμπτο παιδί και η δεύτερη κόρη του Φρειδερίκου Η΄ της Δανίας και της Λουίζας της Σουηδίας.

Στις 27 Αυγούστου 1897 παντρεύτηκε τον Κάρολο, Δούκα του Βέστεργκετλαντ, στο Παλάτι Κρίστιανσμποργκ. Απέκτησαν τέσσερα παιδιά:
*τη Μαργαρίτα (1899 - 1977), παντρεύτηκε τον Άξελ της Δανίας. Απέκτησαν 2 παιδιά.
*τη Μάρθα (1901 - 1954), παντρεύτηκε τον Όλαφ Ε΄ της Νορβηγίας. Απέκτησαν 3 παιδιά.
*την Άστριντ (1905 - 1935), παντρεύτηκε το Λεοπόλδο Γ΄ του Βελγίου. Απέκτησαν 3 παιδιά.
*τον Κάρολο (1911 - 2003), παντρεύτηκε (1) την Έλσα φον Ρόζεν. Απέκτησαν 1 παιδί, (2) την Άννα Μαργκαρίτα Λάρσσον. Δεν απέκτησαν παιδιά και (3) την Κριστίνα Ρίβελσρουντ. Δεν απέκτησαν παιδιά.

Πέθανε στις 12 Μαρτίου 1958 στη Στοκχόλμη σε ηλικία 79 ετών. Είναι θαμμένη στο Βασιλικό Κοιμητήριο της Σόλνα.

## Πρόγονοι


## Τίτλοι
*2 Αυγούστου 1878 – 27 Αυγούστου 1897: *Η Βασιλική Υψηλότητα* Πριγκίπισσα Ίνγκεμποργκ της Δανίας
*27 Αυγούστου 1897 – 12 Μαρτίου 1958: *Η Βασιλική Υψηλότητα* Η Δούκισσα του Βέστεργκετλαντ

### Τιμητικές διακρίσεις
* : Ιππότης Μεγαλόσταυρου με Κολάρο του Τάγματος του Ελέφαντα
* : Κυρία του Βασιλικού Οικογενειακού Παράσημου του Βασιλιά Χριστιανού Θ΄ 1η, Τάξη
* : Κυρία του Βασιλικού Οικογενειακού Παράσημου του Βασιλιά Φρειδερίκου Η΄ 1η, Τάξη
* : Κυρία του Βασιλικού Οικογενειακού Παράσημου του Βασιλιά Χριστιανού Ι΄ 1η, Τάξη
* : Κυρία του Βασιλικού Οικογενειακού Παράσημου του Βασιλιά Φρειδερίκου Θ΄ 1η, Τάξη
* : Μέλος του Βασιλικού Οικογενειακού Παράσημου του Βασιλιά Όσκαρ Β΄ 2η, Τάξη
*  Τουρκική Αυτοκρατορική Οικογένεια: Κυρία Μεγάλου Κορδονιού του Αυτοκρατορικού Τάγματος της Φιλανθρωπίας

## Παραπομπές


*Lars Elgklou: *Familjen Bernadotte. En kunglig släktkrönika* (The Bernadotte family. A royal family chronicle) (in Swedish)
*Staffan Skott: *Alla dessa Bernadottar* (All of the Bernadottes) (1996) (In Swedish)
* Ingeborg C C F L, urn:sbl:11950, Svenskt biografiskt lexikon (art av Ragnar Amenius), hämtad 2015-02-27. 

Κατηγορία:Οίκος του Γκλύξμπουργκ
Κατηγορία:Οίκος των Μπερναντότ
Κατηγορία:Δανοί ευγενείς
Κατηγορία:Πριγκίπισσες της Δανίας
Κατηγορία:Δούκισσες της Σουηδίας
Αμαγκασάκι

Το **Αμαγκασάκι** (尼崎市, *Amagasaki-shi*) είναι μεγάλη βιομηχανική πόλη της Ιαπωνίας, στον Νομό Χυόγκο. Ιδρύθηκε ως δήμος τον Απρίλιο του 1916. Ο πληθυσμός της τον Απρίλιο του 2017 ήταν 450.765 κάτοικοι, μετά από ένα μέγιστο 554.000 το 1971. Η πυκνότητα πληθυσμού ήταν 9100 κάτοικοι ανά τετραγωνικό χιλιόμετρο, καθώς η συνολική έκταση είναι 49,77 τετραγωνικά χιλιόμετρα.

Συνορεύοντες δήμοι είναι οι Ιτάμι και Νισινομίγια στον ίδιο νομό, ενώ στον διπλανό Νομό Οσάκα, κοντά είναι η Οσάκα και η Τογιονάκα.

## Πληθυσμιακή μεταβολή
Ο συνολικός αριθμός των κατοίκων της πόλης Αμαγκασάκι  κατά τις τελευταίες δεκαετίες σύμφωνα με την στατιστική υπηρεσία της Ιαπωνίας απεικονίζεται στον παρακάτω πίνακα:

## Κλίμα
Το κλίμα στο Αμαγκασάκι είναι ζεστό και εύκρατο. Ο ετήσιος μέσος όρος θερμοκρασίας είναι 15.0 °C. Ο ετήσιος μέσος όρος βροχοπτώσεων ανέρχεται σε 1475 χιλιοστά βροχής. Ο πιο ξηρός μήνας είναι ο Ιανουάριος με 62  χιλιοστά βροχής. Το μεγαλύτερο ύψος βροχοπτώσεων σημειώνεται τον μήνα Ιούνιο. Ο Αύγουστος είναι ο πιο θερμός μήνας του έτους με μέσο όρο θερμοκρασίας 26.9 °C ενώ ο Ιανουάριος είναι ο πιο ψυχρός μήνας του έτους με μέσο όρο θερμοκρασίας 3.7 °C.

## Παραπομπές


Αμαγκασακι
.мкд

Το **.мкд** (μεταγραφή στο λατινικό αλφάβητο: .mkd) είναι ο διεθνοποιημένος κωδικός τομέα ανωτάτου επιπέδου για τη Βόρεια Μακεδονία στο διαδίκτυο. Ο υπεύθυνος φορέας για τη λειτουργία του διεθνοποιημένου τομέα είναι το Μακεδονικό Ακαδημαϊκό Ερευνητικό Δίκτυο (MARnet). Τον Νοέμβριο του 2012, το Δίκτυο ανακοίνωσε ότι σχεδίαζε να ξεκινήσει μια διαδικασία με στόχο την εισαγωγή ενός εθνικού τομέα ανωτάτου επιπέδου στο κυριλλικό αλφάβητο. Επιπλέον, από τις 19 Νοεμβρίου 2012 έως τις 3 Δεκεμβρίου 2012 το Δίκτυο απεύθυνε κάλεσμα προς τους χρήστες του διαδικτύου να στείλουν τις προτάσεις τους για την ονομασία του νέου εθνικού τομέα στο κυριλλικό αλφάβητο. Απαραίτητη προϋπόθεση για κάθε πρόταση ήταν να περιέχει το όνομα της χώρας στο κυριλλικό αλφάβητο. Στις 3 Δεκεμβρίου, το Δίκτυο επέλεξε έξι προτάσεις (.мкд, .мак, .македонија, .рмкд, .рм και .рмак) για τη δεύτερη φάση της διαδικασίας. Στη δεύτερη φάση της διαδικασίας οι πολίτες της Βόρειας Μακεδονίας ψήφισαν την πρόταση της επιλογής τους. Τα αποτελέσματα της ψηφοφορίας ανακοινώθηκαν επίσημα τον Ιανουάριο του 2013.

Τον Μάιο του 2017, υπήρχαν 510 ιστοσελίδες σε αυτόν τον τομέα. Η χρήση του διεθνοποιημένου τομέα προορίζεται για οντότητες οι οποίες σχετίζονται με τη Βόρεια Μακεδονία. 

## Τελικά αποτελέσματα
Στην τελική φάση της διαδικασίας επιλογής του εθνικού τομέα της χώρας στο κυριλλικό αλφάβητο υπήρχαν έξι προτάσεις (οι οποίες αναγράφονται παρακάτω). Κατά τη διάρκεια της περιόδου ψηφοφορίας κατεγράφησαν 2.288 ψήφοι και τα τελικά αποτελέσματα της ψηφοφορίας ανακοινώθηκαν στην επίσημη ιστοσελίδα του Δικτύου. 

Ο διεθνοποιημένος τομέας της Β. Μακεδονίας στο κυριλλικό αλφάβητο, .мкд, εγκρίθηκε και επίσημα για χρήση στις 20 Μαρτίου 2014.

## Εξωτερικοί σύνδεσμοι

* Η επίσημη ιστοσελίδα του Μακεδονικού Ακαδημαϊκού Ερευνητικού Δικτύου, διαχειριστή του τομέα

## Παραπομπές

Κατηγορία:Επικοινωνίες στη Βόρεια Μακεδονία
Κατηγορία:Top-level domains
Ο δραπέτης του Φεγγαριού

***Ο δραπέτης του φεγγαριού*** είναι ελληνική δραματική αισθηματική περιπέτεια φαντασίας, παραγωγής του 1994 σε σενάριο και σκηνοθεσία Θόδωρου Μαραγκού. Πρωταγωνιστούν οι Γιώργος Τσοκόπουλος, Άντζελα Γκερέκου, Χρήστος Καλαβρούζος και Αλεξάνδρα Λαδικού.**

## Πλοκή
Στο χωριό Καλλιρόη, ο Μπίλι δεν έχει γνωρίσει ακόμη τον έρωτα κι ας έχει φτάσει την ηλικία των πενήντα. Η μητέρα του, η γριά Αντριάνα, η οποία δεν τον αφήνει στιγμή μόνο του, φροντίζει καθε φορά που εμφανίζεται μια κοπέλα να την απομακρύνει από τον Μπίλι. Αυτήν την φορά θα κάνει την εμφάνιση της μια πανέμορφη νεράιδα, την οποία η Αντριάνα μεταμορφώνει σε κακάσχημη γριά. Ο αγαπημένος της νεράιδας, ο όμορφος νεαρός πρίγκιπας φθάνει με το άλογο του και σπεύδει αμέσως να λύσει τα μάγια της Αντριάνας με ένα φιλί στην νεράιδα του, αλλά όμως παρεμποδίζεται από όλες τις γριές και άσχημες γυναίκες του χωριού, οι οποίες τον περικυκλώνουν για να πάρουν το φιλί του και να γίνουν και αυτές νέες και πανέμορφες όπως η νεράιδα του. Στο μεταξύ, ο Αχιλλέας Καραφωτιάς, ο οποίος μεγάλωσε στην Καλλιρόη με τα παραμύθια και τις ιστορίες του χωριού του, πλέον εργάζεται στην Αθήνα ως αστυνομικός, αναλαμβάνει μια έρευνα, όπου θα κάνει την επανεμφάνιση της η νεράιδα, μεταμφιεσμένη σε εντυπωσιακή Ελληνοαμερικανίδα. Ο Καραφωτιάς στέλνεται για περαιτέρω έρευνες πίσω στην Καλλιρόη και εκεί, κατεβαίνοντας στο βυθό του πηγαδιού, για να εξιχνιάσει μια μυστηριώδη δολοφονία, ανακαλύπτει ότι τα παγωμένα δάχτυλα του πτώματος κρατούν την ιστορία της νιότης του.

## Διανομή ρόλων

## Βραβεία
Η ταινία απέσπασε το Βραβείο β' ανδρικού ρόλου του Φεστιβάλ Θεσσαλονίκης το 1994.
## Βιβλιογραφία
*Βρασίδας Κάραλης. 
 
## Παραπομπές

## Εξωτερικοί σύνδεσμοι
* 
* 

Κατηγορία:Ελληνικές ταινίες της δεκαετίας 1990
Κατηγορία:Ελληνικές δραματικές ταινίες
Κατηγορία:Ελληνόφωνες ταινίες
Κατηγορία:Ταινίες σε σκηνοθεσία Θόδωρου Μαραγκού
Κατηγορία:Ταινίες του 1994
Κατηγορία:Ταινίες παραγωγής Ελληνικού Κέντρου Κινηματογράφου
Κατηγορία:Ταινίες γυρισμένες στην Ελλάδα
Μεγάλη Δούκισσα Αλεξάνδρα Αλεξάνδροβνα της Ρωσίας

Η **Αλεξάνδρα Αλεξάνδροβνα** (ρωσ. *Великая Княгиня Александра Александровна Романова/Velikaya Knyaginya Aleksandra Aleksandrovna Romanova*, 30 Αυγούστου 1842 - 10 Ιουλίου 1849) του Οίκου των Ρομανώφ ήταν μεγάλη δούκισσα της Ρωσίας.

## Βιογραφία
Γεννήθηκε στις 30 Αυγούστου 1842 στα Χειμερινά Ανάκτορα στην Αγία Πετρούπολη, και ήταν το πρώτο παιδί και η πρώτη κόρη του Αλεξάνδρου Β΄ της Ρωσίας και της Μαρίας της Έσσης. Το παρωνύμιό της ήταν "*Λίνα*" ή "*Σασένκα*".

Ο θάνατός της από βρεφική μηνιγγίτιδα κατέστρεψε τους γονείς της. Η μητέρα της εξακολουθούσε να την θρηνεί, δεκαετίες μετά το θάνατό της.

Η Μαργκαρέττα Ήγκαρ, γκουβερνάντα των παιδιών του Νικολάου Β΄, έγραψε ότι το όνομα *Αλεξάνδρα* θεωρήθηκε άτυχο στην οικογένεια Ρομανώφ από τα τέλη του 19ου αιώνα, επειδή όσες έφεραν το όνομα "*Αλεξάνδρα*" είχαν πεθάνει όταν ήταν παιδιά ή στην εφηβεία τους. Το βρετανικό κοινό αναρωτήθηκε γιατί καμία από τις κόρες της Τσαρίνας δεν έλαβε το όνομά της προς τιμήν της. Η Ήγκαρ εξήγησε ότι το όνομα δεν χρησιμοποιήθηκε, παρά το γεγονός ότι *Αλεξάνδρα* ήταν το όνομα της μητέρας τους, γιατί θεωρήθηκε τόσο άτυχο.

Άλλες κακότυχες που λεγόντουσαν *Αλεξάνδρα* ήταν η Μεγάλη Δούκισσα Αλεξάνδρα Πάβλοβνα, η Μεγάλη Δούκισσα Αλεξάνδρα Νικολάγιεβνα και η Μεγάλη Δούκισσα Αλεξάνδρα Γεωργίεβνα. Η Ήγκαρ αναφέρει ότι και άλλοι κλάδοι της οικογένειας είχαν ονομάσει τις κόρες τους *Αλεξάνδρα*, αλλά καμία δεν έζησε μέχρι την ηλικία των εικοσιενός ετών.

Πέθανε στις 10 Ιουλίου 1849 στα Χειμερινά Ανάκτορα σε ηλικία 6,5 ετών. Είναι θαμμένη στον Καθεδρικό Ναό Πέτρου και Παύλου στην Αγία Πετρούπολη.

## Παραπομπές


* 
*Margaret Eagar, ''Six Years at the Russian Court,'' 1906.
*Radzinsky, Edvard (2005). *Alexander II: The Last Great Tsar*. Free Press, a division of Simon and Schuster, Inc. 
*Van Der Kiste, John (2004). *The Romanovs 1818-1959* Sutton Publishing. 
*Zeepvat, Charlotte (2004). *The Camera and the Tsars*. Sutton Publishing. 
*thePeerage.com, Alexandra Alexandrovna Romanov, Grand Duchess of Russia

Κατηγορία:Οίκος Ρομάνοφ
Κατηγορία:Ρώσοι ευγενείς
Κατηγορία:Μεγάλες Δούκισσες της Ρωσίας
Αλεξανδρα Αλεξ
Αικατερίνη Ιβάνοβνα της Ρωσίας (1915-2007)

Η **Αικατερίνη Ιβάνοβνα της Ρωσίας** (*Княгиня Екатерина Ивановна/Knyaginya Yekaterina Ivanovna*, 12 Ιουλίου 1915 - 13 Μαρτίου 2007) ήταν κόρη του Πρίγκιπα Ιβάν Κωνσταντίνοβιτς της Ρωσίας.

## Βιογραφία
Γεννήθηκε στις 12 Ιουλίου 1915 στο Παλάτι Παβλόβσκ, και ήταν το νεότερο παιδί και η μοναχοκόρη του Πρίγκιπα Ιβάν Κωνσταντίνοβιτς της Ρωσίας και της συζύγου του Πριγκίπισσας Ελένης της Σερβίας.

Στις 15 Σεπτεμβρίου 1937 παντρεύτηκε τον Ρουτζέρο Φαράτσε, Μαρκήσιο Φαράτσε ντι Βιλλαφορέστα στη Ρώμη. Μαζί απέκτησαν τρία παιδιά:
*την Νικολέτα (γενν. το 1938-), παντρεύτηκε τον Αλβέρτο Γκράντλαντ. Απέκτησαν 2 παιδιά.
*την Φιαμέτα (γενν. το 1940-), παντρεύτηκε (1) τον Βίκτωρα Κάρολο Αρσέλους. Απέκτησαν 2 παιδιά και (2) τον Νέλσον Ζανέλι. Απέκτησαν 1 παιδί.
*τον Τζιοβάννι (γενν. το 1943-), παντρεύτηκε την Μαρία Κλαύδια Τίλιερ-Ντέμπσε. Απέκτησαν 2 παιδιά.

Το 1945, μετά το τέλος του Β΄ Παγκοσμίου Πολέμου, η Αικατερίνη έμεινε σε διάσταση από τον σύζυγό της (αν και ποτέ δεν χώρισαν νόμιμα) και μετακόμισε με τα παιδιά της στη Νότια Αμερική. 

Πέθανε στις 13 Μαρτίου 2007 στο Μοντεβιδέο όπου ζούσε τα τελευταία χρόνια σε ηλικία 91 ετών.

## Τίτλοι
*12 Ιουλίου 1915 - 15 Σεπτεμβρίου 1937: *Η Υψηλότητα* Πριγκίπισσα Αικατερίνη Ιβάνοβνα της Ρωσίας
*15 Σεπτεμβρίου 1937 - 13 Μαρτίου 2007: Αικατερίνη Ιβάνοβνα, Μαρκησία Φαράτσε ντι Βιλλαφορέστα

### Τιμητικές διακρίσεις
*  Οίκος των Ρομανόφ: Κυρία Μεγάλου Κορδονιού του Αυτοκρατορικού Τάγματος της Αγίας Αικατερίνης

## Παραπομπές


*
*
*
*

Κατηγορία:Οίκος Ρομάνοφ
Κατηγορία:Ρώσοι ευγενείς
Κωνσταντίνος Σνωκ

Ο **Κωνσταντίνος Σνωκ** (1897-1951) ήταν Έλληνας δημοσιογράφος, φαρμακοποιός και πολιτικός.

## Βιογραφικά στοιχεία
Ο Κωνσταντίνος Σνωκ γεννήθηκε στις Σέρρες ως Κωνσταντίνος Συνώκας το 1897 και σπούδασε στη Βιέννη όπου άλλαξε το επίθετό του σε Σνωκ. Άσκησε την φαρμακευτική στην Ξάνθη έως το 1912. Αργότερα εγκαταστάθηκε στη Θεσσαλονίκη όπου ανέπτυξε δράση στο πλευρό του Ελευθερίου Βενιζέλου. Διετέλεσε Γραμματέας της Νομαρχίας και έπειτα Υποδιοικητής Πολυγύρου, Λαγκαδά και Κατερίνης. Ως βενιζελικός κατά τη Διασυμμαχική κατοχή της Θράκης το 1919-1920, διορίσθηκε Πολιτικός Διοικητής του Κάραγατς, της Αδριανούπολης και μετά της Αλεξανδρούπολης, όπου επίσημα ο ίδιος παραλαμβάνει την διοίκηση από τους Γάλλους το Μάιο του 1920. Ακολούθως διετέλεσε Νομάρχης Έβρου, Καβάλας και Γενικός Επιθεωρητής Εποικισμού Θράκης. Ασχολήθηκε με τη δημοσιογραφία αναλαμβάνοντας τη διεύθυνση της Εφημερίδας  «Νέα Αλήθεια» από το 1927 μέχρι το 1935. Από το 1936 έως το 1940 εξέδωσε στη Θεσσαλονίκη το περιοδικό «Μήνες». 

Στο ξεκίνημα της Κατοχής φυλακίστηκε από τις γερμανικές αρχές μαζί με άλλες προσωπικότητες που αναφέρονταν ως αγγλόφιλοι ή γαλλόφιλοι. Το 1942 εξέδωσε το βιβλίο ιστορίας «Μακεδονία-Θράκη» όπου  Υπήρξε φίλος του καθηγητή Περικλή Βιζουκίδη, ο οποίος προλόγισε το συγκεκριμένο βιβλίο.

Το 1945 υποστήριξε για την Εξέγερση της Δράμας πως ήταν αποτέλεσμα της ανοησίας των ντόπιων κομμουνιστών που εξαπατήθηκαν και συνεργάστηκαν με τις βουλγαρικές αρχές, χωρίς ωστόσο να παρουσιάσει τα στοιχεία που υποστήριζε πως είχε. Ανάλογες θέσεις περί παγίδευσης των οργανωτών της εξέγερσης υποστήριξαν μεταξύ άλλων οι Χάγκεν Φλάισερ, Σόλων Γρηγοριάδης, Τάσος Βουρνάς, Μάρκος Βαφειάδης, Θανάσης Χατζής και Πέτρος Ρούσος.

Επί Δικτατορίας δόθηκε το όνομά του σε οδό της Θεσσαλονίκης, έχει όμως ζητηθεί η απαλοιφή του από ενώσεις πολιτών και το δημοτικό συμβούλιο.

## Παραπομπές


Κατηγορία:Έλληνες φαρμακοποιοί
Κατηγορία:Νομάρχες Έβρου
Κατηγορία:Νομάρχες Καβάλας
The World of the Married

Το ***The World of the Married*** είναι μια τηλεοπτική σειρά της Νότιας Κορέας του 2020 με πρωταγωνιστές τους Kim Hee-ae, Park Hae-joon και Han So-hee. Αφηγείται μια ιστορία ενός παντρεμένου ζευγαριού του οποίου η προδοσία μεταξύ τους οδηγεί σε μια ανατροπή εκδίκησης, θλίψης και θεραπείας. Η σειρά βασίζεται στην επιτυχημένη δραματική σειρά του BBC One, *[[Doctor Foster]]*, με πρωταγωνιστή τη Suranne Jones στον ρόλο του τίτλου. Προβλήθηκε στο JTBC τις Παρασκευές και τα Σάββατα στις 10:50 (KST) χρονοδιάγραμμα από τις 27 Μαρτίου έως τις 16 Μαΐου 2020. 

## Πλοκή
Η Ji Sun-woo (Kim Hee-ae) είναι σεβαστός γιατρός οικογενειακής ιατρικής και αναπληρωτής διευθυντής στο Family Love Hospital. Είναι παντρεμένη με τον Lee Tae-oh (Park Hae-joon), με τον οποίο έχει έναν έφηβο γιο, τον Lee Joon-young (Jeon Jin-seo). Η Sun-woo φαίνεται να έχει τα πάντα, από μια επιτυχημένη καριέρα έως μια ευτυχισμένη οικογένεια, αλλά χωρίς να την γνωρίζει, προδίδεται από τον άντρα και τους φίλους της.

Εν τω μεταξύ, ο Tae-oh ονειρεύεται να γίνει διάσημος σκηνοθέτης ταινιών. Διαχειρίζεται μια μικρή εταιρεία ψυχαγωγίας και κινηματογράφου με την υποστήριξη της συζύγου του. Παρόλο που αγαπά και φροντίζει τη σύζυγό του, ο Tae-oh μπαίνει σε μια επικίνδυνη θέση με μια εξωσυζυγική υπόθεση.

## Συμμετοχή και χαρακτήρες
* Kim Hee-ae ως Ji Sun-woo
* Park Hae-joon ως Lee Tae-oh
* Han So-hee ως Yeo Da-kyung
* Park Sun-young ως Go Ye-rhyme
* Kim Young-min ως Son Je-hyuk
* Chae Gook-hee ως Sul Myung-sook
* Lee Geung-young ως Yeo Byung-gyu
* Kim Sun-kyung ως Uhm Hyo-jung
* Jeon Jin-seo ως Lee Joon-young
* Shim Eun-woo ως Min Hyun-seo

## Παραπομπές


Κατηγορία:Νοτιοκορεατικές τηλεοπτικές σειρές
Ρεπουμπλικανικό Κόμμα Εργασίας και Δικαιοσύνης

Το **Ρεπουμπλικανικό Κόμμα Εργασίας και Δικαιοσύνης** ( , σύντμηση: RPTS) είναι ένα σοσιαλιστικό  και σοσιαλδημοκρατικό  πολιτικό κόμμα στη Λευκορωσία. ιδρύθηκε το 1993 από τον Ιβάν Αντόνοβιτς. Πρόεδρος του κόμματος είναι ο Αλέξανδρος Στέπανοφ. Το ΡΚΕΔ υποστηρίζει την κυβέρνηση του προέδρου Αλεξάντερ Λουκασένκο.

Το σύνθημα του Κόμματος είναι: «Η εργασία και η δικαιοσύνη είναι οι διαχρονικές αξίες της ανθρωπότητας».

## Εκλογική ιστορία
Στις Λευκορωσικές βουλευτικές εκλογές του 1995, το ΡΚΕΔ κέρδισε την μία από τις 198 έδρες του Ανώτατου Συμβουλίου της Λευκορωσίας. Στις βουλευτικές εκλογές του 2000, κέρδισε τις δύο από τις 110 έδρες στη Βουλή των Αντιπροσώπων. Συμμετείχε ανεπιτυχώς στις εκλογές του 2004 και του 2008. Στις βουλευτικές εκλογές του 2012, κέρδισε την μία από τις .110 έδρες της Βουλής. 

Στις βουλευτικές εκλογές του 2019, κέρδισε τις 6 από τις 110 έδρες της Βουλής. 

## Παραπομπές

Κατηγορία:Πολιτικά κόμματα Λευκορωσίας
Κατηγορία:Εργατικά κόμματα
Φρον ντε Σεν

Το **Φρον ντε Σεν** (Γαλλικά: Front de Seine, ελληνικά: Πρόσοψη στον Σηκουάνα) είναι μια περιοχή στο Παρίσι της Γαλλίας, που βρίσκεται κατά μήκος του Σηκουάνα στο 15ο διαμέρισμα, νότια του Πύργου του Άιφελ. Περιλαμβάνει ένα από τα μεγαλύτερα σύνολα κτιριακών κατασκευών μεγάλου ύψους στην πόλη.

Διοικητικά, μοιράζεται μεταξύ των περιοχών Ζαβέλ και Γκρενέλ.

## Ιστορικό
Από το 1860, στην περιοχή αυτή στις όχθες του Σηκουάνα είχαν εγκατασταθεί βιομηχανίες και η περιοχή ήταν κατά κύριο λόγο βιομηχανική. Από τις αρχές της δεκαετίας του 1950, το κλείσιμο και η μεταφορά των εργοστασίων σε άλλες περιοχές απελευθέρωσαν τη γη, στα πλαίσια της επέκτασης της πόλης του Παρισιού.

Οι πρώτοι πύργοι ανεγέρθηκαν από το 1970 και ο τελευταίος, ο πύργος Κριστάλ, το 1990.

## Περιγραφή
[αριστερά|μικρογραφία|260x260εσ|Η περιοχή Φρον ντε Σεν από τη [γέφυρα Μιραμπώ]]
[μικρογραφία|260x260εσ|Η περιοχή Φρον ντε Σεν από τη [γέφυρα Μπιρ-Χακίμ]]
Η περιοχή Φρον ντε Σεν είναι, με το 13ο διαμέρισμα, μια από τις λίγες συνοικίες στην πόλη του Παρισιού που περιέχουν πολυώροφα κτίρια, καθώς τα περισσότερα έχουν κατασκευαστεί στην ευρύτερη περιοχή της πόλης, κυρίως στην περιοχή Λα Ντεφάνς.

Η περιοχή Φρον ντε Σεν είναι το αποτέλεσμα ενός σχεδίου πολεοδομικού σχεδιασμού από τη δεκαετία του 1970. Περιλαμβάνει 21 πύργους που φτάνουν σχεδόν τα 100 μέτρα ύψος και είναι κτισμένοι γύρω από μια υπερυψωμένη πλατεία. Αυτή η πλατεία είναι στρωμένη με νωπογραφίες που είναι ορατές από τους υπερυψωμένους ορόφους των πύργων. Σε αντίθεση με τους ουρανοξύστες του 13ου διαμερίσματος, ο σχεδιασμός των πύργων παρουσιάζει πολυμορφία. Το ξενοδοχείο Novotel Paris-Tour Eiffel, για παράδειγμα, έχει κόκκινη πρόσοψη,  ενώ η πρόσοψη του πύργου Τοτέμ αποτελείται από πολλά τζάμια. Ένα πρόσφατα ανασχεδιασμένο εμπορικό κέντρο, το εμπορικό κέντρο Μπωγκρενέλ άνοιξε το 2013. 

Επιπλέον, ενώ οι πύργοι του 13ου διαμερίσματος είναι κυρίως οικιστικοί και οι πύργοι της Λα Ντεφάνς κατά κύριο λόγο εμπορικοί, οι πύργοι του Φρον ντε Σεν είναι μικτής εμπορικής και οικιστικής χρήσης.

Στην περιοχή βρίσκεται η καμινάδα του Φρον ντε Σεν, μια καμινάδα ύψους 130 μέτρων που χρησιμεύει για την εξαγωγή του καπνού των υπόγειων εγκαταστάσεων κεντρικής θέρμανσης και  ζεστού νερού οικιακής χρήσης που διανέμεται μέσω υπόγειων σωληνώσεων στα κτίρια της περιοχής και είναι η 4η ψηλότερη κατασκευή στο Παρίσι.


Αρχείο:Paris - Tour Totem - Novotel - panoramio.jpg|Ο πύργος Τοτέμ, 98 μέτρα, 31 όροφοι
Αρχείο:Tour de Seine.JPG|Πύργος του Σηκουάνα, 98 μέτρα, 32 όροφοι
Αρχείο:Modern tower and stack (30176514266).jpg|Πύργος Αβάν-Σεν (98 μέτρα, 32 όροφοι) και η καμινάδα του Φρον ντε Σεν
Αρχείο:Cristaux.Jean Yves Lechevallier.jpg|Γλυπτό του Ζαν-Υγ Λεσεβαλιέ στην πλατεία Μπέλα Μπάρτοκ
Αρχείο:Tour de Mars sous l'orage.JPG|Πύργος Μαρς, στο βάθος αριστερά. 98 μέτρα, 32 όροφοι


## Παραπομπές


## Εξωτερικοί σύνδεσμοι

* Η ιστοσελίδα της περιοχής Φρον ντε Σεν (γαλλικά)

Κατηγορία:Συνοικίες του Παρισιού
Κατηγορία:Κτίρια και κατασκευές στη Γαλλία
Θανάσης Δεμίρης

Ο **Θανάσης Δεμίρης** είναι Έλληνας αρχιτέκτονας, γεννημένος στην Αθήνα. Εργάζεται ως αρχιτέκτονας από το 2000. Από το 2007 αποτελεί ιδρυτικό μέλος του γραφείου FLUX - office, με έδρα την Αθήνα, σε συνεργασία με την αρχιτέκτονα και σκηνογράφο Εύα Μανιδάκη.
## Βιογραφικό

Ο Θανάσης Δεμίρης γεννήθηκε στην Αθήνα. Σπούδασε αρχιτεκτονική στο Roger Williams University στο Bristol των ΗΠΑ, στο Wroxton College στην Αγγλία και στο Czech Technical University στη Πράγα. Έχει συμμετάσχει σε έργα, εκθέσεις και διαγωνισμός στην Ελλάδα και το εξωτερικό.
## Εργογραφία
Μεταξύ άλλων, το έργο του περιλαμβάνει: 

* 2019 Pan American Games, Λίμα – Set Designer
* 2017 4th Islamic Solidarity Games, Μπακού – Set & Production Designer
* 2015 1st European Games, Μπακού – Set & Production Designer (υποψήφιο για βραβείο ΕΜΜΥ – Art Direction)

## Διακρίσεις
Ως συνιδρυτής του γραφείο FLUX - office έχει πάρει μέρος σε πλήθος διαγωνισμών, εκθέσεων και εκδηλώσεων, αποσπώντας διακρίσεις όπως:

**[[:en:2015_European_Games|1st European Games]], Baku* (2015), σε σκηνοθεσία του Δημήτρη Παπαϊωάννου, υποψηφιότητα για βραβείο ΕΜΜΥ – Art Direction

* 14th Venice Biennale of Architecture (2014), συμμετοχή στο Ελληνικό Περίπτερο

*70th Venice Film Festival (2013), συμμετοχή με την ταινία *«[[Miss Violence]]»* σε σκηνοθεσία του Αλέξανδρου Αβρανά

* 12th Prague Quadrennial of Performance Design and space (2011), συμμετοχή στο Ελληνικό Περίπτερο – Gold Medal ως Best Work in Theatre Architecture and Performance Space for Greece

**«Made in Greece»* στο Harvard University, Graduate School of Design (2011)

* Obalme Gallery, Πιράν – Σλοβενία (2010) ως υποψήφιος του βραβείου Piranesi 2010

* 6η Biennale Νέων Ελλήνων Αρχιτεκτόνων (2010)

## Παραπομπές


Κατηγορία:Έλληνες αρχιτέκτονες
Κατηγορία:Έλληνες σκηνογράφοι
Λευκορωσικές βουλευτικές εκλογές 1995

Στις **14 Μαΐου 1995 διεξήχθησαν βουλευτικές εκλογές** για την εκλογή των μελών του 13ου Ανώτατου Συμβουλίου της Λευκορωσίας. Οι εκλογές ολοκληρώθηκαν σε τρεις γύρους, με ημερομηνίες διεξαγωγής: 28 Μαΐου, 29 Νοεμβρίου και 10 Δεκεμβρίου. Συνολικά, 260 έδρες προσφέρονταν για πλήρωση και έπρεπε να καλυφθούν τουλάχιστον οι 174. Στις εκλογές συμμετείχαν 22 πολιτικά κόμματα. Ο συνολικός αριθμός των υποψήφιων πολιτικών ήταν 2.348, από τους οποίους το 43% ήταν ανεξάρτητοι.  

Επειδή οι συμμετέχοντες ήταν πολλοί και το εκλογικό όριο ήταν υψηλό, στον 1ο γύρο εκλέχτηκαν μόνο 18 βουλευτές. Στον 2ο γύρο, της 28ης Μαΐου, εκλέχτηκαν ακόμα 101 από τους 432 εναπομείναντες υποψήφιους. Τελικά, επαρκής αριθμός εδρών καλύφθηκε στον 4ο και τελευταίο γύρο των εκλογών.

Το Συμβούλιο της Ευρώπης και ο Οργανισμός για την Ασφάλεια και τη Συνεργασία στην Ευρώπη (ΟΑΣΕ) επόπτευσαν τη διοργάνωση. Οι ξένοι παρατηρητές σχολίασαν ότι για πολλούς λόγους δεν θεώρησαν τις εκλογές ελεύθερες και δίκαιες.

## Αποτελέσματα
Η προσέλευση ήταν 64,7% στον 1ο γύρο και 56,6% στον 2ο γύρο.

## Παραπομπές


## Πηγές
*  

Κατηγορία:Εκλογές στη Λευκορωσία
Στη κόψη του ξυραφιού

***Στην κόψη του ξυραφιού*** είναι μια ελληνική τηλεοπτική δραματική σειρά 35 επεισοδίων που δημιουργήθηκε από τον Λευτέρη Καπώνη για το Mega Channel και προβλήθηκε το 1994. Η σκηνοθεσία της σειράς έγινε από τον Δημήτρη Σοφιανόπουλο, ενώ την μουσική σύνθεση της ανελάβε ο Γιάννης Ζουγανέλης.
Πρωταγωνιστές της σειράς είναι ο Νίκος Ξανθόπουλος, η Λυδία Λένωση, 
η Ευαγγελία Βαλσαμά, η Ελένη Φιλίνη και ο Στάθης Κακαβάς.

Μετά την ολοκλήρωσή της, η σειρά προβλήθηκε σε επανάληψη τις χρονιές 
2006, 2007, 2010 και 2020 από το ίδιο κανάλι συνήθως μεταμεσονύχτιες ώρες.

## Υπόθεση
Ο Αντώνης Κατράκης, γόνος μιας παλιάς οικογένειας που έχει ξεπέσει πια οικονομικά, μπαρκάρει στα καράβια με σκοπό κάποια μέρα να γίνει ο ίδιος εφοπλιστής. 
Κάποια χρόνια αργότερα, καπετάνιος πια ο Κατράκης, γνωρίζει και παντρεύεται την κόρη του αφεντικού του, την Ειρήνη, με την οποία αποκτά δύο παιδιά, τον Γιώργο και την Αλεξάνδρα. 
Χωρίζει όμως σύντομα και ξαναγυρίζει στον νεανικό του έρωτα, την Μαρία Λυγίζου. 
Αυτή η σχέση μένει κρυφή από την πρώην σύζυγο του, καθώς και ο καρπός της, η Κατερίνα. 
Αρκετά χρόνια αργότερα, ο Γιώργος Ανδριώτης (γιος του Κατράκη) θα συναντήσει και θα ερωτευτεί την Κατερίνα, χωρίς ώστοσο να ξέρει ότι είναι ετεροθαλής αδερφή του. 
Εν τω μεταξύ η Ειρήνη Ανδριώτη θέλοντας να εξασφαλίσει 
ότι η περιουσία του Κατράκη θα πάει όλη στα δυο παιδιά τους, καταφέρνει και βάζει έναν δικό της άνθρωπο να γίνει εραστής της Σύλβιας, η οποία ειναι η σύζυγος του έμπιστου συνεργάτη και δεξί χέρι του Κατράκη, του Ανδρέα. Με αυτόν τον τρόπο η Ειρήνη είναι σε θέση να γνωρίζει από πρώτο χέρι όλες τις ενέργειες του πρώην συζύγου της.
Ο έρωτας όμως που θα δημιουργηθεί ανάμεσα στον γιο του Κατράκη 
και την ομόρφη και ταλαντούχα ηθοποιό Κατερίνα Λυγίζου θα πυροδοτήσει απρόβλεπτες εξελίξεις και οι ήρωες οδηγούνται σε μεγάλα και δραματικά διλήμματα. 
Μια ρεπόρτερ, η Μαρίνα Τερζή, που ανέλαβε να γράψει την αυτοβιογραφία του Αντώνη Κατράκη προσπαθεί να αποκαλύψει τα γεγονότα και τις συγκρούσεις του παρελθόντος αλλά και του παρόντος.

## Διανομή ρόλων

## Παραπομπές

## Εξωτερικοί σύνδεσμοι
* 
 
Στην κόψη του ξυραφιού
Κατηγορία:Ελληνικές δραματικές τηλεοπτικές σειρές
Λευκορωσικές βουλευτικές εκλογές 2000

Στις **15 Οκτωβρίου 2000 διεξήχθησαν βουλευτικές εκλογές** **στη [[Λευκορωσία]]** για την εκλογή των 110 μελών της Βουλής των Αντιπροσώπων. Οι εκλογές ολοκληρώθηκαν σε 4 γύρους, με ημερομηνίες διεξαγωγής: 15 Οκτωβρίου, 29 Οκτωβρίου, 18 Μαρτίου και 1 Απριλίου. Η συντριπτική πλειοψηφία των εκλεγμένων βουλευτών, οι 94 από τους 110, ήταν ανεξάρτητοι. Η προσέλευση των ψηφοφόρων στον 1ο γύρο ήταν 61,08%.  

Συνολικά 566 υποψήφιοι αναμετρήθηκαν στις εκλογές, από τους οποίους μόνο 50 ήταν της αντιπολίτευσης στον Πρόεδρο Αλεξάντερ Λουκασένκο. Τα κόμματα της αντιπολίτευσης προσπάθησαν να μποϊκοτάρουν τις εκλογές, ως διαμαρτυρία για τα μέσα ενημέρωσης που ελέγχονταν από το κράτος και τις περιορισμένες εξουσίες της Βουλής. Ως απάντηση, το Υπουργείο Δικαιοσύνης ανακοίνωσε ότι οι συμμετέχοντες σε μποϊκοτάζ θα τιμωρηθούν με φυλάκιση έως δύο ετών, και ότι πολλοί ακτιβιστές συνελήφθησαν και κρατούνται.   

Οι διεθνείς παρατηρητές καταδίκασαν τις εκλογές για άδικες, παραπέμποντας στην πίεση που ασκήθηκε στους αντιπολιτευόμενους υποψήφιους, σε υποψίες ότι η πραγματική προσέλευση των ψηφοφόρων ήταν μικρότερη από τη δηλωθείσα, και σε πολυάριθμες παραβάσεις που έγιναν κατά τη διεξαγωγή. Οι αρχηγοί της αντιπολίτευσης εξέφρασαν τις υποψίες τους ότι υπήρξε «νοθεία» στις κάλπες.  

Στις 21 Νοεμβρίου 2000, ο Βάντιμ Πόποφ του Αγροτικού Κόμματος εξελέγη Πρόεδρος της Βουλής των Αντιπροσώπων.

## Εκλογικό σύστημα
Τα 110 μέλη της Βουλής εκλέχτηκαν με άμεσες εκλογές, με απλό πλειοψηφικό εκλογικό σύστημα σε 110 μονοεδρικές εκλογικές περιφέρειες, για τετραετή θητεία. Η διοργάνωση έγινε σύμφωνα με το Σύνταγμα και τον εκλογικό νόμο του 1994. Για να θεωρηθούν έγκυρες οι εκλογές έπρεπε η προσέλευση των ψηφοφόρων να είναι τουλάχιστον 50%. Αν ένας υποψήφιος συγκέντρωνε πάνω από το 50% των ψήφων της περιφέρειάς του κηρυσσόταν εκλεγμένος. Αν κανένας υποψήφιος δεν ξεπερνούσε το 50%, τότε γινόταν 2ος γύρος εκλογών, στον οποίο συμμετείχαν οι δύο υποψήφιοι που συγκέντρωσαν τους περισσότερους ψήφους στον 1ο γύρο. Για να θεωρηθεί έγκυρος ο 2ος γύρος έπρεπε η προσέλευση των ψηφοφόρων να είναι τουλάχιστον 25%. Αν στον 2ο γύρο ο υποψήφιος ήταν μόνο ένας, τότε έπρεπε να συγκεντρώσει την υποστήριξη τουλάχιστον των μισών ψηφοφόρων για να κηρυχτεί εκλεγμένος.

Δικαίωμα ψήφου είχαν όλοι οι Λευκορώσοι πολίτες ηλικίας άνω των 18 ετών.

## Συμμετοχές
Δικαίωμα υποψηφιότητας είχαν όλοι οι Λευκορώσοι πολίτες ηλικίας άνω των 21 ετών που διαμένουν στη χώρα. Οι υποψηφιότητες υποβλήθηκαν μέσω πολιτικών κομμάτων, εργατικών συλλόγων ή ομάδες πολιτών που συγκέντρωσαν τουλάχιστον 1000 υπογραφές εκλογέων της περιφέρειάς τους. Επίσης, κάθε οργάνωση που απασχολεί προσωπικό τουλάχιστον 300 υπαλλήλων σε μία περιφέρεια είχε δικαίωμα να υποβάλλει μία υποψηφιότητα.

## Αποτελέσματα
Από τους 97 βουλευτές που εκλέχτηκαν στους δύο πρώτους γύρους, οι 87 ήταν άντρες και οι 10 (9%) ήταν γυναίκες.

## Παραπομπές


## Πηγές
*  

Κατηγορία:Εκλογές στη Λευκορωσία
Κατηγορία:Εκλογές του 2000
Λουκάς Κούσουλας

Ο **Λουκάς Κούσουλας** (1929–2019) ήταν Έλληνας ποιητής και φιλόλογος.

## Βιογραφικά στοιχεία
Γεννήθηκε το 1929 στην Πολύδροσο Φωκίδας και σπούδασε στη Φιλοσοφική Σχολή του Πανεπιστημίου Αθηνών. Μετά την αποφοίτησή του εργάστηκε ως στη μέση εκπαίδευση ως καθηγητής, γυμνασιάρχης και σχολικός σύμβουλος. Η ενασχόλησή του με τη λογοτεχνία ξεκίνησε το 1954 με τη δημοσίευση ποιημάτων του στο περιοδικό *Νέα Πορεία* της Θεσσαλονίκης. Έπειτα συνεργάστηκε με τις εφημερίδες *[[Το Βήμα]]* και *[[Η Καθημερινή]]* καθώς και μεταξύ άλλων με τα περιοδικά *[[Νέα Εστία]]*, *[[Η Λέξη]]*, *[[Το Δέντρο]]* και *[[Πλανόδιον]]*. Υπήρξε ιδρυτικό μέλος της Εταιρείας Συγγραφέων. Πέθανε στην Αθήνα στις 15 Μαΐου 2019.

## Εργογραφία
;Ποίηση
**Σχηματοποίηση*, 1962
**Σχηματοποίηση Β΄*, 1963
**Ανάβαση στη Φτερόλακα*, 1975
**Παραλλαγές σε ξένα θέματα*, 1977
**Νέα Ποιήματα*, 1996

;Πεζογραφία
**Το βουνό*, 1982
**Για τα μαύρα μάτια*, 1994
**Το βουνό*, 2004

;Δοκίμια
**Μετά τα φιλολογικά*, 1984
**Η άλλη όψη*, 1990
**Φιλοσοφώτερον και σπουδαιότερον*, 1992
**Ανθρώπους και κτήνη*, 1993
**Ιστορίες ποιημάτων κι ένα γράμμα*, 1996
**Ο Μακρυγιάννης και το σκάνταλο*, 2005

;Μεταφράσεις
*Πλάτωνος *Ίων*, 1983
*Πλουτάρχου, *Βίοι παράλληλοι*, 4 τόμ. 1994-96
*Πλάτωνος *Αλκιβιάδης*, 2001

## Παραπομπές


## Εξωτερικοί σύνδεσμοι
*Λουκάς Κούσουλας στον ''Πανδέκτη'', του Εθνικού Ιδρύματος Ερευνών
*Λουκάς Κούσουλας στη σελίδα της Εταιρείας Συγγραφέων

Κατηγορία:Έλληνες ποιητές
Κατηγορία:Νεοέλληνες ποιητές
Κατηγορία:Έλληνες φιλόλογοι
Αμαεθών

Ο **Αμαεθών** (ουαλ. *Amaethon fab Dôn*) ήταν θεός της κελτικής μυθολογίας και ειδικότερα της ουαλικής μυθολογίας, γιος της θεάς Ντον και αδελφός του Γκγουίντγιον. Το όνομά του σημαίνει «εργάτης» ή «οργώνων» και πράγματι ήταν ο θεός της γεωργίας, που είχε διδάξει στους ανθρώπους πώς να καλλιεργούν τη γη. Ως προστάτης και της βλαστήσεως αναφέρεται ως ο υπεύθυνος για τη «Μάχη των δένδρων» ανάμεσα στον άρχοντα του άλλου κόσμου Άραουν και στα τέκνα της Ντον.

## Μνείες
Η βασική αναφορά στον Αμαεθόντα εμφανιζεται στη μεσαιωνική ουαλική πεζή ιστορία *[[Κουλχούχ και Ολγουέν]]*, όπου ήταν ο μόνος που μπορούσε να οργώσει έναν συγκεκριμένο αγρό, κατόρθωμα το οποίο ήταν ένας από τους άθλους που είχαν ορισθεί στον Κουλχούχ.

Στο πολύ λιγότερο γνωστό παλαιότερο ουαλικό ποίημα «Cad Goddeu» («μάχη των δένδρων»), μια πιθανή αναφορά στον Αμαέθονα/Αμαθάονα, αλλά οι σχετικοί στίχοι είναι δυσερμήνευτοι. Μία πιθανή ερμηνεία είναι ότι κλέβει έναν σκύλο, έναν χαραδριό και ένα ζαρκάδι από τον βασιλιά Άραουν, προκαλώντας έτσι μια μάχη μεταξύ του Άραουν και των τέκνων της Ντον. Ο Γκγουίντγιον (εξελληνισμένα Γοβαννών) μεταμόρφωσε με τη μαγική του μαγκούρα δέντρα σε πολεμιστές, που βοήθησαν να νικήσουν τα τέκνα της Ντον.

## Παραπομπές


## Πηγές
* Το αντίστοιχο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 4, σελ. 608

## Βιβλιογραφία
* MacKillop, James: *Dictionary of Celtic Mythology*, Oxford University Press, Οξφόρδη 1998, ISBN 0-19-280120-1
* Wood, Juliette: *The Celts: Life, Myth, and Art*, Thorsons Publishers, 2002, ISBN 0-00-764059-5

## Εξωτερικοί σύνδεσμοι
* Κελτικές θεότητες 

Κατηγορία:Κελτική μυθολογία
Κατηγορία:Θεότητες της γεωργίας
Αμάλα

μικρογραφία|Η λίμνη Αμάλα από δορυφορική φωτογραφία
Η **Αμάλα** είναι ελώδης λίμνη στη νοτιοδυτική Ουγκάντα. Σχηματίζεται από τις εκροές παραποτάμων του Κατόνγκα. Βρίσκεται μόλις τριάντα χιλιόμετρα περίπου δυτικά από την Καμπάλα, την πρωτεύουσα της Ουγκάντας. Η σιδηροδρομική γραμμή που συνδέει την Καμπάλα με τις περιοχές στην ανατολική πλευρά των ορέων Ρουβενζόρι διέρχεται από τη βόρεια όχθη της λίμνης Αμάλα.

## Πηγές
* Το αντίστοιχο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 4, σελίδα 623

Αμαλα